Hyperia galba

Hyperia galba eller «manetloppe», er en art i slekten Hyperia innenfor familien Hyperiidae - orden Hyperiidea - som inngår i gruppen av amfipoder. Den er en parasitt som blant annet vegeterer på maneter. Den er opptil 20 mm lang, og i stand til å vegetere på brennmanet uten å utløse neslegiften i brenntrådene.

Den er utbredt i de fleste verdenshav, også store deler av Atlanterhavet med Europa inklusive Norge og Sverige. Arten er plump og rund i kroppsform, hvit, gulbrun eller sølvfarget med ørsmå mørkerøde eller brune prikker. Selv for sin gruppe er hodet og øynene store, øynene er nyreformede og har grønnfarge eller brunt med grønnskjær. Hannen har lange antenner, mens de er  korte hos hunnene.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 263.

Arten lever på maneter, oftest på skivemaneter, ribbemaneter, sifonoforer eller palter. De spiser enten av manetens mageinnhold i magehulen, eller den kan spise av selve vevet til maneten. Hunner har ofte modne egg om våren, og klekker disse om sommeren. De klekkede larvene er ikke morfologisk sett utvokst, de får en mer utviklet bakkropp (abdomen) med baklemmer først etter at de er klekket.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 263.

 Referanser 

 Eksterne lenker 


Kategori:Krepsdyr formelt beskrevet i 1813
Kategori:Amfipoder